**OBRAZAC 1**

Crnogorski elektrodistributivni sistem d.o.o. Podgorica

Broj iz evidencije postupaka javnih nabavki: 165/24

Redni broj iz Plana javnih nabavki: 261

Mjesto i datum: Podgorica, 08.11.2024. godine

Na osnovu člana 53 stav 3 Zakona o javnim nabavkama („Službeni list CG“, br. 74/19, 3/23 , 11/23 od 27.01.2023. i 084/24 od 06.09.2024) Crnogorski elektrodistributivni sistem d.o.o. Podgorica objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**Zimske jakne**

Predmet nabavke se nabavlja:

⌧ kao cjelina

1. **POZIV ZA NADMETANJE[[1]](#footnote-1)**

1. Podaci o naručiocu;
2. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke[[2]](#footnote-2),
	4. Način nabavke:
* Cjelina, po partijama,
* Zajednička nabavka,
* Centralizovana nabavka,
	1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
	1. Uslovi za učešće u postupku javne nabavke i posebni osnovi za isključenje,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude
1. **TEHNIČKA SPECIFIKACIJA PREDMETA JAVNE NABAVKE[[3]](#footnote-3)**
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE[[4]](#footnote-4)**

Dokumentacija koja je tražena da se dostavi uz tendersku dokumentaciju mora biti važeća na dan otvaranja ponuda. Sva dokumentacija koja nije izvorna na službenom jeziku u upotrebi u Crnoj Gori, mora biti dostavljena sa zvaničnim prevodom.

Opis sito štampe

Opis sito štampa, font, boja i izgled štampe je prema KGS i opis je dat u tenderskoj dokumentaciji. Veličine džepova,

mjesta šavova i dr. treba biti prilagođena da ne narušava vizuelni izgled sito štampe.

Zimska jakna – opis sito štampe

Na prednjoj lijevoj strani grudi odštampati osnovne elemente indetiteta CEDIS-a (znak i logotip), prema KGS. Osnovni

elementi identiteta (znak i logotip) su dati u KGS na strani 7. Proporcije znaka i logotipa su date na strani 16 i 19 KGS.

Visina i širina kvadrata, koju predstavlja “a” je 8 mm. Boja znaka i logotipa bijela.

Na sredini i u gornjem dijelu leđa odštampati osnovni element identiteta CEDIS-a (znak), prema KGS. Osnovni element

identiteta CEDIS-a (znak) se nalazi na strani 18 KGS. Visina i širina kvadrata, koju predstavlja “a” je 23 mm. Ivice znaka

bijele (unutrašnjost boja zimske jakne).

Konfekcijske veličine

Odabrani ponuđač je u obavezi da obezbijedi sve konfekcijske brojeve i to u sledećem rasponu:

Muški: M L XL XXL XXXL XXXXL

**Procijenjena vrijednost predmenta nabavke:[[5]](#footnote-5)**

⌧ **Procijenjena vrijednost predmeta nabavke bez zaključivanja okvirnog sporazuma**:

⌧ kao cjeline je 63.000,00 €;

Obrazloženje razloga zašto predmet nabavke nije podijeljen na partije:[[6]](#footnote-6)

Predmet javne nabavke u skladu sa potrebama naručioca predstavlja jedinstvenu cjelinu. Podjela predmetnih roba po partijama nije moguća zbog prirode robe i ne omogućava veću konkurentnost.

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Nije primjenjivo.

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Nije primjenjivo.

**NAČIN SPROVOĐENJA ELEKTRONSKE AUKCIJE**

Nije primjenjivo.

**ELEKTRONSKI KATALOG**

Nije primjenjivo.

**PONUDA SA VARIJANTAMA**

Mogućnost podnošenja ponude sa varijantama

⌧ Varijante ponude nijesu dozvoljene i neće biti razmatrane.

**REZERVISANA NABAVKA**

⌧ Ne

1. **NAČIN UTVRĐIVANJA EKVIVALENTNOSTI**

Nije primjenljivo.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

⌧ garanciju za dobro izvršenje ugovora, za slučaj povrede ugovorenih obaveza u iznosu od 10% od vrijednosti ugovora sa rokom važenja najmanje 30 dana dužim od roka izvršenja ugovora. U slučaju potrebe naručilac ima pravo da traži produženje garancije. Naručilac je ovlašćen da garanciju za dobro izvršenje posla, naplati u cjelosti u slučaju da Isporučilac ne ispuni bilo koju obavezu predviđenu ovim ugovorom i u slučaju jednostranog raskida ugovora. Ako se za vrijeme trajanja ugovora promijene rokovi za izvršenje ugovorne obaveze ili druge okolnosti koje onemogućavaju izvršenje ugovorenih obaveza, važnost garancije se mora produžiti. Troškove produženja bankarske garancije snosi Isporučilac.

Isporučilac je dužan da najkasnije 24 (dvadesetčetiri) sata prije isticanja roka važnosti Garancije za dobro izvršenje ugovora naručiocu preda:

⌧ garanciju za otklanjanje nedostataka u garantnom roku, za slučaj da izabrani ponuđač u garantnom roku ne ispuni obaveze na koje se garancija odnosi u iznosu od 10 % od vrijednosti ugovora sa rokom važenja 30 dana dužim od ponuđenog garantnog roka. Naručilac je ovlašćen da u cjelosti naplati garanciju za otklanjanje nedostataka u garantnom periodu, u slučaju da izvođač ne ispuni svoje obaveze u garantnom roku. Naručilac se obavezuje da neposredno nakon ispunjenja obaveza, na način i pod uslovima iz Ugovora, vrati Isporučiocu garancije.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[7]](#footnote-7):

⌧ odnos cijene i kvaliteta

Naručilac se opredijelio za vrednovanje ponuda po kriterijumu odnos cijene i kvaliteta, koje će se vršiti na osnovu sljedećih parametara:

1. Parametar: Cijena (C) ..................maksimalan broj bodova 90

2. Parametar: Kvalitet (K) ...............maksimalan broj bodova 10

Ukupan broj bodova = broj bodova za ponuđenu cijenu (C) + broj bodova za kvalitet (K)

**1.** **Parametar cijena (C) vrednovaće se na sljedeći način: max 90 bodova** za izbor najpovoljnije ponude primjenom parametra najniža ponuđena cijena, kao osnova za vrednovanje uzimaju se ponuđene cijene, date od strane ponuđača čije su ponude ispravne. Maksimalan broj bodova, po ovom parametru dodjeljuje se ponuđaču koji je ponudio najnižu cijenu, dok se bodovi ostalim ponudama, po ovom parametru, dodijeljuju proporcionalno, u odnosu na najniže ponuđenu cijenu po formuli:

Broj bodova(C)= (najniža ponuđena cijena bez PDV / ponuđena cijena bez PDV) × 90

Ako je ponuđena cijena 0,00 EUR-a prilikom vrednovanja te cijene po parametru najniža ponuđena cijena uzima se da je ponuđena cijena 0,01 EUR.

**2.** Parametar kvalitet (K) vrednovaće se na sljedeći način: max 10 bodova za izbor najpovoljnije ponude primjenom parametra kvalitet, kao osnova za vrednovanje uzima se: rok isporuke robe. Ponuđač sa najkraćim ponuđenim rokom isporuke robe dobija maksimalni broj bodova u skladu sa ovim parametrom, a drugi ponuđači dobijaju proporcionalan broj bodova po formuli:

Broj bodova(K)= (najkraći ponuđeni rok isporuke robe/ponuđeni rok ) x 10

Napomena: rok isporuke robe je maksimum 60 dana od dana dostavljanja konfekcijskih brojeva, a minimum 3 dana od dana od dana dostavljanja konfekcijskih brojeva. U cilju dostavljanja uporedivih ponuda ponuđač je dužan u dijelu rok izvršenja ugovora - Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora, navesti tačan rok isporuke robe izražen u danima.

1. **JEZIK PONUDE**

Ponuda se sačinjava na:

⌧ crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom.

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom **25.11.2024. godine do 10:00 sati.**

Otvaranje ponuda održaće se dana **25.11.2024. godine u 10:00 sati.**

⌧ Dio ponude koje se ne dostavlja preko ESJN-a, a odnosi se na Garanciju ponude dostavlja se:

* neposrednom predajom na arhivi naručioca na adresi Ul. Ivana Milutinovića br. 12, Podgorica;
* preporučenom pošiljkom sa povratnicom na adresi Ul. Ivana Milutinovića br. 12, Podgorica, s tim što ponuda mora biti uručena od strane poštanskog operatora najkasnije do roka određenog za podnošenje ponude

radnim danima od od 8:00 do 12:00 sati, zaključno sa danom **25.11.2024. godine do 10:00 sati**.

1. **USLOVI ZA AKTIVIRANJE GARANCIJE PONUDE[[8]](#footnote-8)**

Garancija ponude će se aktivirati ako ponuđač:

1) odustane od ponude u roku važenja ponude i/ili

2) odbije da zaključi ugovor o javnoj nabavci ili okvirni sporazum.

1. **TAJNOST PODATAKA**

Tenderska dokumentacija sadrži tajne podatke

⌧ ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[9]](#footnote-9)

Isporučilac isporučuje robu u skladu sa tehničkom specifikacijom odnosno ponudom, koja čini sastavni dio ugovora.

Izvršavanje ugovornih obaveza isporučioca se smatra završenim kada Naručilac i isporučilac potpišu Zapisnik o kvaltativnom i kvantitativnom prijemu robe i u kojem je naveden datum isporuke ugovorene robe.

Ugovorne strane su saglasne da se isključivo Zapisnik o kvaltativnom i kvantitativnom prijemu smatra dokumentom kojim Naručilac prihvata izvršenje ugovornih obaveza od strane isporučioca. Po izdavanju Zapisnika o kvaltativnom i kvantitativnom prijemu, Naručilac preuzima punu odgovornost za bezbijednost isporučene robe.

Isporučilac se obavezuje da:

- navedenu robu isporuči u svemu prema tehničkoj specifikaciji i datoj ponudi;

- po zahtjevu Naručioca, pristupi otklanjanju uočenih nedostataka i propusta u obavljanju posla;

- zajedno sa Naručiocem sačini, potpiše i ovjeri zapisnik o kvantitativnom i kvalitativnom preuzimanju robe koja je predmet nabavke;

- dostavi garanciju za dobro izvršenje posla i otklanjanje nedostataka u garantnom roku.

Naručilac se obavezuje da:

- izvrši prijem robe;

- obezbijedi isporučiocu pravo pristupa lokaciji predviđenoj za isporuku robe;

- zajedno sa Isporučiocem sačini, potpiše i ovjeri zapisnik o kvantitativnom i kvalitativnom preuzimanju robe koja je predmet nabavke;

- izvrši plaćanje za isporučenu robu na način kako je to predviđeno ovim Ugovorom.

Isporučilac garantuje da je ponuđena roba nova i neupotrebljavana i da nema stvarnih i pravnih nedostataka. Isporučilac garantuje kvalitet isporučene robe i obavezuje se da bez odlaganja, o svom trošku, otkloni svaki kvar ili izvrši zamjenu robe, koji nije posledica nepravilnog rukovanja naručioca.

Naručilac će obrazovati Komisiju za prijem robe. Komisija naručioca je dužna da prilikom primopredaje pregleda robu u pogledu kakvoće i kvantiteta i da svoje primjedbe o vidljivim nedostacima pisanim putem odmah saopšti isporučiocu i konstatuje u zapisnik. Ako se nakon primopredaje robe konstatuje da je roba imala neki nedostak koji se nije mogao otkriti prilikom pregleda (''skrivene mane''), Naručilac je dužan da o tom nedostatku pisanim putem (putem prigovora) obavijesti Isporučioca u roku od 8 dana od dana kada je otkrio nedostatak. Isporučialc je dužan da u roku od 8 dana od prijema prigovora pismeno obavijesti Naručioca o ishodu reklamacije. Naručilac koji je stavio prigovor isporučiocu ima pravo da od isporučioca traži da otkloni nedostatak skrivenu manu o svom trošku ako su mane otklonjive odnosno da traži od isporučioca da mu isporuči nove količine bez nedostataka o svom trošku.

Isporučilac je dužan da za svaki neopravdani dan zakašnjenja na izvršenju ugovora plati ugovornu kaznu u iznosu od 2 %o (promila) a najviše do 5 % ugovorene vrijednosti.

Naručilac ima pravo da jednostrano raskine Ugovor o javnoj nabavci u slučaju da isporučilac:

a) jasno ispolji svoju namjeru da ne nastavi sa izvršavanjem svojih ugovornih obaveza;

b) ne izvršava svoje obaveze u rokovima i na način predviđen Ugovorom;

c) ne dostavi garanciju za dobro izvršenje ugovora.

Isporučilac ima pravo da jednostrano raskine Ugovor ako Naručilac ne plaća u rokovima i na način predviđen Ugovorom.

Ugovor o javnoj nabavci koji je zaključen uz kršenje antikorupcijskog pravila u skladu sa odredbama ZJN (Sl.list CG br. 74/19, 003/23, 011/23) ništav je.

Ukoliko dođe do raskida Ugovora, Naručilac i isporučilac su dužni da preduzmu potrebne mjere da se roba zaštiti od propadanja. Troškove zaštite robe snosi ugovorna strana čijom krivicom je došlo do raskida Ugovora.

Na sve što nije regulisano odredbama Ugovora o javnoj nabavci primijeniće se odredbe Zakona o obligacionim odnosima (Objavljen u "Sl. listu CG", br. 47 od 7. avgusta 2008, 4/11, 22/17).

Ugovorne strane su saglasne da sve sporove koji nastanu iz odnosa zasnovanih ovim Ugovorom prvenstveno rješavaju sporazumno. Ukoliko se nastali spor ne riješi sporazumno, ugovara se nadležnost Privrednog suda Crne Gore.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

 1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-7)
8. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-8)
9. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-9)